सर! जेल के बाहर हो रही फायरिंग, शस्त्र लाइसेंस दें
डीआईजी जेल से अंबाह के स्टाफ ने की फरियाद
भास्कर संवाददाता | अंबाह/मुरैना
सर! जेल के बाहर आए दिन गोलीबारी की घटनाएं होती हैं। हम अपने परिवार की सुरक्षा को लेकर चिंतित हैं इसलिए हमें शस्त्र लाइसेंस दिए जाएं या फिर जेल में आपत्ति काल के लिए रखे हथियारों को 24 घंटे रखने की अनुमति दी जाए। यह फरियाद उपजेल अंबाह के स्टाफ ने डीआईजी जेल संजय पांडे से की। डीआईजी शनिवार को उपजेल में निरीक्षण के लिए पहुंचे थे। जेल स्टाफ की फरियाद पर डीआईजी ने आश्वासन दिया कि वे शस्त्र लायसेंस दिलाने के लिए कलेक्टर से बात बात करेंगे और 24 घंटे शस्त्र रखने के मुद्दे पर सहानुभूति पूर्वक विचार किया जाएगा।
hin_Deva hne_Deva mar_Deva hin_Deva